Arnie lê nie klag teen skopper | Netwerk24
'n Skermgreep van die video van Arnold Schwarzenegger wat in die rug geskop word tydens sy besoek aan Suid-Afrika. Foto: Youtube/ World's Strongest Fan
Videos van dié voorval is wyd op sosiale media versprei. Dit wys hoe dié voormalige goewerneur van Kalifornië en bekende aksierolprentakteur onverwags deur 'n onbekende man aangeval word terwyl hy 'n Snapchat-video opneem by die Arnold Classic Africa in Sandton.
In een van die videos skree die skopper, "Help my, ek soek 'n Lamborghini.
Cassandra Gudlhuza van Black Circle Communications, woordvoerder wat namens die geleentheid optree, sê Schwarzenegger stel nie belang daarin om 'n klag teen die skopper indien nie.
"Ons weet nie wie dié man is nie," het Gudlhuza Sondag gesê.
Schwarzenegger is in Suid-Afrika vir die Arnold Classic Africa, 'n multisportbyeenkoms.
Volgens hul webblad word dié fiksheidsbyeenkoms jaarliks op ses kontinente aangebied, waar atlete in verskillende sportkodes teen mekaar meeding.